APROBACIÓN DEFINITIVA DA ORDENANZA FISCAL REGULADORA DA TAXA POLOS SERVIZOS DE XESTIÓN, INISPECCIÓN E RECADACIÓN QUE SE PRESTAN POLA DEPUTACIÓN PROVINCIAL DE PONTEVEDRA.
ADMINISTRACIÓN LOCAL — Provincial — Deputación Provincial (Ordenanzas e Regulamentos, 30/12/2014)

Tras expoñer ó público durante o prazo regulamentario o expediente de modificación da ordenanza fiscal reguladora da taxa polos servizos de xestión, inspección e recadación que se prestan pola Deputación Provincial de Pontevedra, aprobado inicialmente polo Pleno da Deputación de Pontevedra na sesión ordinaria celebrada o día 31 de outubro de 2014, non foi presentada ningunha reclamación ou suxestión contra o mencionado expediente, polo que, de conformidade co disposto no artigo 17.3 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais, o expediente enténdese definitivamente aprobado. Publícase a continuación o texto íntegro desta ordenanza fiscal para xeral coñecemento e efectos, en cumprimento do disposto no artigo 17.4 do citado Real decreto lexislativo 2/2004. Na sesión extraordinaria do día 3 de maio de 2013, o Pleno da Deputación de Pontevedra aprobou a modificación da Ordenanza fiscal reguladora da taxa pola prestación de servizos polo Organismo Autónomo ORAL, cuxo texto definitivo publicouse no boletín oficial da Provincia nº 153, de 12 de agosto de 2014. Dita reforma supoñía un axuste das tarifas existentes de cara a favorecer o resultados orzamentario das entidades delegantes establecendo unha bonificación na taxa de recadación en aqueles concellos que cumprisen uns requisitos básicos. Transcorrido un ano dende a súa aplicación, considerase someter a acordo plenario unha nova modificación da mesma, consistente básicamente na ampliación dos suxeitos pasivos pola próxima entrada en funcionamento do servizo intermunicipal de recollida de lixo, e en reducións e bonificacións de tipos de gravame en aqueles servizos nos que se observa unha miniración de custes pola aplicación de procesos que melloran a xestión recadatoria dos recursos tributarios e de outra natureza, nos que os ingresos en período voluntario cada vez incrementan a súa orixe nas emisións de domiciliacións bancarias, reducindo trámites e procedementos. No uso das facultades concedidas polos artigos 133.2 e 142 da Constitución e polo art.106 da Lei 7/1985 reguladora das bases de réxime local, e de conformidade co disposto no art.12 en relación cos artigos 15 ao 19 do Texto refundido da Lei reguladora das facendas locais, aprobado polo Real decreto lexislativo 2/2004 do 5 de marzo, establécese a taxa pola prestación dos servizos de xestión, inspección e recadación dos ingresos de dereito público que lle encomenden as entidades locais da provincia á Deputación Provincial de Pontevedra-ORAL, que se esixirá de acordo ó disposto nesta ordenanza fiscal. A presente ordenanza ten por obxecto ordenar a aplicación da taxa polos servizos que presta a Deputación Provincial de Pontevedra-ORAL, e que se refiren á xestión, liquidación, inspección e recadación de tributos e outros recursos de dereito público da Deputación e ós seus organismos dependentes, entidades locais da provincia e doutras administracións públicas e institucións pala súa actuación na provincia. Mediante convenio regularase a prestación efectiva de ditos servizos, agás no caso da Deputación e os seus organismos, nos que será potestativo e para as que será suficiente coa entrega dos valores a cobrar. Constitúen o feito impoñible desta taxa a prestación dos seguintes servizos: A) De xestión: este servizo consiste no exercicio, entre outras, das seguintes funcións: a.- Elaboración, modificación e aprobación das liquidacións individuais ou colectivas de tributos e demais recursos de dereito público. b.- Notificación ou exposición pública das liquidacións. c.- Resolución dos recursos, reclamacións e demais actos de revisión que se presenten contra as liquidacións. d.- Tramitación de solicitudes de beneficios fiscais. A lectura dos contadores no caso da taxa de subministro de auga potable será realizada pola entidade titular do servizo. B. De recadación en período voluntario: este servizo consiste no exercicio, entre outras, das seguintes funcións: 1.-Cando a xestión dos recursos públicos non sexan competencia da Deputación Provincial de Pontevedra. - Realizar a exposición ó publico ou a notificación individual das liquidacións. - Realizar os actos propios da función administrativa de cobro en voluntaria das ditas liquidacións.2.- Cando a xestión dos recursos públicos sexa competencia da Deputación Provincial de Pontevedra–ORAL. Realizar os actos propios da función administrativa de cobro en voluntaria das liquidacións previamente expostas ou notificadas. C. De recadación en período executivo: este servizo consiste no exercicio, entre outras, das seguintes funcións: a. Realizar o cobro das débedas tributaria e dos demais recursos de dereito público que deben satisfacer os abrigados ó pagamento non satisfeitas no período voluntario, segundo os procedementos sinalados no Regulamento xeral de recadación e das ordenanzas fiscais que se diten. b. Realizar o estudo, coñecemento e resolución dos recursos, reclamacións e demais actos de revisión que en vía administrativa poidan presentarse contra os actos administrativos derivados da mencionada función. D. De inspección dos tributos ou, no seu caso, dos demais recursos de dereito público. Dentro deste servizo podemos distinguir: a. Inspección de impostos: este servizo consiste no exercicio, entre outras, das seguintes funcións: investigación dos supostos de feito das abrigas tributarias para o descubrimento dos que sexan descoñecidos pola administración, co obxecto de reflectilos nos correspondentes padróns ou matrículas dos impostos e, no seu caso, practicar as liquidacións individuais que correspondan. b. Inspección de taxas e prezos públicos (elaboración e revisión dos padróns de taxas e prezos públicos), este servizo consiste no exercicio, entre outras, das seguintes funcións: investigación dos supostos de feito das abrigas tributarias para o descubrimento dos que sexan descoñecidos pola administración co obxecto de reflectilos nos correspondentes padróns de taxas ou prezos públicos e, no seu caso, practicar as liquidacións individuais que correspondan. c. De colaboración e actualización catastral: este servizo, no marco dos convenios asinados coa Dirección xeral do catastro, consiste no exercicio, entre outras, das seguintes funcións: comprobación, investigación catastral e, no seu caso, de inspección definidas no Real decreto lexislativo 1/2004, de 5 de marzo, polo que se aproba o Texto refundido da Lei do catastro inmobiliario así como na súa normativa de desenvolvemento. E. De colaboración na xestión das sancións de tráfico: consiste no exercicio, entre outras, das seguintes funcións: a. Realización de procesos informáticos encamiñados á interconexión de información, gravación e emisión dos soportes físicos de expedientes sancionadores e a súa posterior notificación, de acordo co establecido na lexislación específica. b. Estudo, informe e resolución de reclamacións e recursos. Non están suxeitos a esta taxa os servizos de xestión, inspección e recadación en voluntaria e executiva da recarga provincial sobre o IAE. Serán suxeitos pasivos e contribuíntes desta taxa as entidades locais da provincia de Pontevedra e outras administracións e institucións que deleguen na Deputación Provincial de Pontevedra ORAL as facultades de xestión tributaria e catastral, liquidación, inspección e recadación dos seus recursos de dereito público (tributarios ou non), así como a colaboración na xestión das sancións de tráfico. Igualmente será suxeito pasivo desta taxa a empresa concesionaria do servizo intermunicipal de recollida e tratamento dos residuos domésticos e asimilables así como a xestión dos puntos limpos dos concellos da provincia que o teñan delegada na Deputación As bases impoñibles desta taxa serán as que a continuación se sinalan para cada un dos servizos que se prestan: a) Servizos de xestión tributaria: o importe neto das liquidacións, xa sexan individuais ou colectivas. b) Servizos de recadación: o importe neto do principal recadado, tanto en período voluntario coma executivo, agás no caso do IAE, no que se excluirá o importe correspondente á recarga provincial sobre dito imposto. c) Servizos de inspección: con carácter xeral será o importe recadado das liquidacións que se practiquen como consecuencia dos actos de inspección, agás no caso de inspección do IAE, nos que se excluirá da base impoñible o importe que corresponda á recarga provincial sobre dito imposto. d) Servizo de xestión de sancións de trafico: o importe neto das sancións impostas. Os tipos de gravame aplicables a cada un dos servizos que se prestan son os que de seguido se citan para cada un deles: 1. Servizos de xestión: - Xestión de impostos: 1 por cento para a xestión do Imposto de actividades económicas 1,5 por cento para a xestión do Imposto de bens inmobles 1,5 por cento para a xestión do imposto de vehículos de tracción mecánica 1,5 por cento para a xestión do Imposto sobre construcións, instalacións e obras - Xestión de taxas e prezos públicos: 2,5 por cento - Xestión de outros recursos: 4 por cento - Xestión do Imposto sobre Incremento de Valor dos Terreos: 10 por cento.2. Servizos de recadación en voluntaria: - Impostos: 3,50 por cento - Taxas e prezos públicos: 3 por cento - Recadación e doutros recursos: 4 por cento - Recadación de sancións de tráfico: 4 por cento 3. Servizos de recadación en executiva: O importe das recargas que correspondan en cada caso. Cando transcorran mais de 6 meses desde a finalización do prazo en período voluntario, os Concellos que só deleguen a recadación dos padróns en vía executiva, engadirase unha recarga do 5% sobre o principal enviado en xestión de cobro executivo.4. Servizos de inspección: - Inspección de impostos: 18 por cento - Inspección de taxas e prezos públicos: 20 por cento - Inspección e catastral: 18 por cento 5. Servizo de colaboración na xestión das sancións de tráfico: Aplicaranse os seguintes tipos: - No caso de concellos que teñen delegada a xestión e recadación dos tributos de imposición obrigatoria: 13 por cento. - No caso de concellos que teñen delegada a xestión e recadación de algún dos tributos de imposición obrigatoria: 16 por cento. - No caso de concellos que non teñan delegada a xestión e recadación dos tributos de imposición obrigatoria: 21 por cento. A cota íntegra será o resultado de aplicar sobre as bases impoñibles os tipos de gravame establecidos para cada modalidade de servizo conforme se detallan no artigo anterior. l.- Gozarán dunha bonificación do 3 por cento na colaboración na xestión de tráfico os concellos que a través do correspondente convenio emitan a gravación de todas as denuncias de tráfico a través dos medios telemáticos facilitados pola Deputación Provincial de Pontevedra–ORAL.2. Ás "Altas por matriculación do imposto de vehículos de tracción mecánica" non lles será de aplicación o tipo de gravame de recadación en voluntaria.3.- Gozarán dunha redución automática de 0,5 puntos porcentuales no tipo de gravame fixado para a recadación en voluntaria as entidades locais que teñan delegados os tres impostos de esixencia obrigatoria e figuren adheridas ao convenio de colaboración catastral asinado pola Deputación coa Dirección Xeral do Catastro, de tal xeito que o tipo de gravame a aplicar reducirase do 3,50% ao do 3,00% para os servizos de recadación en voluntaria dos impostos sobre actividades económicas, bens inmobles e vehículos de tracción mecánica.4.- Gozarán dunha bonificación do 33,33% no tipo de gravame recollido no artigo “6.2- Servizos de recadación en voluntaria, de Taxas e p. públicos”, aquelas emisións individualizadas de padróns de taxas cunha porcentaxe de recibos domiciliados superior ó 75% do padrón emitido. A taxa será esixible dende o momento de inicio da prestación dos distintos servizos, non obstante practicaranse as liquidacións nos momentos que de seguido se sinalan para cada un dos servizos: a) No servizo de xestión, cando finalice o período de ingreso en voluntaria. b) No servizo de recadación en voluntaria, cando se realice o ingreso da débeda. c) No servizo de recadación en executiva, cando se realice o ingreso da débeda. d) No servizo de inspección, cando se recaden as liquidacións practicadas como consecuencia dos actos de inspección. e) No servizo de sancións de tráfico, cando se recaden as sancións impostas. As cotas desta taxa ingresaranse no momento que se fagan as entregas de cartas ás administracións ou empresas ás que se lles prestaron os servizos, mediante a retención do importe que en cada caso corresponda.1. Practicadas as liquidacións ás que se refiren os puntos anteriores, no modelo que se estableza para o efecto remitiranse á Intervención para a súa fiscalización, xunto coa súa documentación xustificativa. Esta fiscalización pódese limitar a unha porcentaxe de todas as que se fagan, podéndose substituír a fiscalización pola toma de razón en contabilidade, podéndose tamén someter a un control financeiro posterior.2. Fiscalizadas as liquidacións someteranse á aprobación do órgano competente.3. Aprobada a liquidación notificaráselles esta ós suxeitos pasivos.4. Un exemplar das liquidacións e da resolución de aprobación serán remitidos á Intervención para a súa contabilización. O importe das sancións que impoña a Deputación Provincial de Pontevedra-ORAL por infraccións cometidas polos contribuíntes ou abrigados ó cumprimento de abrigas en materia tributaria ou de calquera outro recurso, corresponderalle, na súa totalidade, á Deputación Provincial de Pontevedra–ORAL. A xestión de recursos para os que non se establecen tipos de gravame que lle resulten de aplicación nesta ordenanza, farase segundo as condicións e prezos que se determinen no correspondente convenio. Os importes recadados por xuros de mora corresponderanlles, na súa totalidade, ás administracións titulares dos recursos en cuxa xestión de cobro se recadaron. Son ingresos da Deputación Provincial de Pontevedra-ORAL as costas e os gastos legalmente esixibles ó obrigado ó pagamento nos que se incorra no proceso de recadación executiva. Os convenios que recollan tarifas especiais, distintas as recollidas nesta ordenanza fiscal, seguirán vixentes ata o momento no que finalice a súa vixencia, non sendo posible a prórroga da vixencia de ditas tarifas, facendo esta disposición, a todos os efectos, de denuncia previa dos mesmos. As tarifas previstas nesta ordenanza aplicaranse ás liquidacións desta taxa que se aproben a partires do día 1 de xaneiro de 2015 Estas modificacións entrarán en vigor o día seguinte ó da publicación do texto íntegro dos artigos modificados no Boletín Oficial da Provincia de Pontevedra. Pontevedra, 22 de decembro de 2014.—O Presidente, Rafael Louzán Abal.—O Secretario, Carlos Cuadrado Romay